paragraph_text: Vrste ovog roda naseljavaju Afriku i Arabiju. Postoji šest vrsta pavijana, obično poznatih kao: grivasti pavijan, gvinejski pavijan, maslinasti pavijan, žuti pavijan, kinda pavijan i medvjeđi pavijan. Svaka vrsta je porijeklom iz jednog od pet područja Afrike, a grivasti pavijan porijeklom je iz dijela Arapskog poluotoka.<ref>https://www.livescience.com/57588-baboon-facts.html Preuzeto 9. srpnja 2021. Šest vrsta pavijana su neki od najvećih nečovjekolikih članova reda primata. Ranije su blisko srodni gelada pavijan (rod Theropithecus) i dvije vrste (mandril i dril) iz roda Mandrillus svrstavani u isti rod, a ovi majmuni staroga svijeta se i dalje nazivaju pavijanima u svakodnevnom govoru. Masa i visina razlikuju im se od vrste do vrste. Gvinejski pavijan visok je 50 cm i teži samo 14 kg, dok je najveći medvjeđi pavijan, koji može dostići 120 cm i težinu od 40 kg.